open-index/open-wikipedia-markdown huggingface dataset:
Λιζιέ Ρισιέ

Ο **Λιζιέ Ρισιέ** (γαλλικά: *Ligier Richier*1500-1567), ήταν Γάλλος γλύπτης. Θεωρείται ο πιο γνωστός μιας δυναστείας γλυπτών της Λωραίνης.
[thumb|right|300px| ''Lamentation of Christ'', στο ναό του Σαιν Μισέλ, στο [Σαιντ-Ετιέν της Γαλλίας.]]
thumb|right|300px|''Le Transi de René de Chalon'', στο ναό του Σαιν Ετιέν.

## Βιογραφία
Ο Λιζιέ Ρισιέ γεννήθηκε περίπου το 1500, στο Σαιν-Μισέλ και απεβίωσε το 1567 στη Γενεύη. Ένα από τα πρώτα του έργα αποτελεί η μαρμάρινη πλάτη ενός επίπλου εκκλησίας του Χατονσατέλ (1528). Το 1547 φιλοτέχνησε, κατόπιν διαταγής της Άννας της Λωραίνης, το επιτύμβιο άγαλμα του Ρενέ του Σαλόν, το οποίο χαρακτηρίζεται από την τέλεια ανατομική του ακρίβεια.

Το 1567, εγκατέλειψε τη Γαλλία για να αποφύγει τις διώξεις που γίνονταν εις βάρος των προτεσταντών. Τότε άφησε ημιτελές ένα έργο του: ένα μεγάλο τάφο, με την παράσταση της «Ταφής του Χριστού» πάνω σε αυτόν, για την εκκλησία του Αγίου Στέφανου, στο Σαιν- Μισελ. Το έργο, ολοκληρώθηκε, αργότερα, από τον υιό του.

## Παραπομπές


## Βιβλιογραφία
* Michèle Beaulieu: *Ligier Richier (vers 1500-1567): Chronologies et attributions*, Bulletin de la Société de l’histoire de l’art français, 1986, 
* Catherine Bourdieu ; Paulette Choné: *Ligier Richier : sculpteur lorrain*, préf. de Paulette Choné, 1998, 48
* Paul Denis: *Le Maître de Saint-Mihiel* : recherches sur la vie et l’œuvre de Ligier Richier, Thèse : Lettres : Nancy, 1905-1906, 325
* Paul Denis: *Ligier Richier : l’artiste et son œuvre*, Berger-Levrault, Paris-Nancy, 1911
* Bernard Noël, Paulette Choné: *Ligier Richier : La Mise au Tombeau de Saint-Mihiel*, photographie Jean-Luc Tartarin, Metz, S. Domini Éd., 1999, 63

## Εξωτερικοί σύνδεσμοι
* List of Ligier Richier works at the Louvre 
* Ligier Richier dans la base joconde
* Ligier Richier dans Artcyclopedia
* Ministère de la Culture - Célébration de la Naissance de Ligier Richier
* Musée virtuel du protestantisme - Notice Ligier Richier
* Restauration du Squelette

Κατηγορία:Γάλλοι γλύπτες
Στέφαν Κάουφμαν

Ο **Στέφαν Κάουφμαν** (*Stefan Kaufmann*, 4 Αυγούστου 1960) είναι Γερμανός μουσικός γνωστός ως ντράμερ των Accept από το 1979 μέχρι το 1994 και αργότερα, ως κιθαρίστας των U.D.O. μέχρι το 2012.

## Βιογραφία
Ο Κάουφμαν γεννήθηκε το 1960 στο Ζόλινγκεν της Γερμανίας και επηρεάστηκε από την οικογένεια του για να ασχοληθεί με την μουσική. Ξεκίνησε παίζοντας ακορντεόν και κάνοντας μαθήματα κιθάρας, αλλά τελικά αποφάσισε να παίξει τύμπανα.
Στα δεκαεπτά του χρόνια έγινε μεταφορέας για τους Accept και μετά το τέλος των ηχογραφήσεων για τον πρώτο τους δίσκο, ο ντράμερ Φρανκ Φρίντριχ αποχώρησε, με τον Κάουφμαν να παίρνει την θέση του όντας ο πιο κοντινός τους μουσικός που ήξερε να παίζει διπλά μπάσα τύμπανα. Η πρώτη του ηχογράφηση μαζί τους ήταν το άλμπουμ "*[[I'm a Rebel]]*", στο οποίο συμμετείχε και ο φίλος του και ρυθμικός κιθαρίστας, Γιορκ Φίσερ. Οι Accept γνώρισαν μεγάλη επιτυχία με τα άλμπουμ "*[[Restless and Wild]]*", "*[[Balls to the Wall]]*" και "*[[Metal Heart]]*", με το δεύτερο εξ αυτών να γίνεται χρυσό στις Ηνωμένες Πολιτείες και τον Καναδά. Ο Κάουφμαν παρέμεινε στο συγκρότημα μέχρι το 1994 και συμμετείχε στην παραγωγή των ζωντανά ηχογραφημένων  δίσκων "*[[Staying a Life]]*" (1990) και "*[[All Areas - Worldwide]]*" (1997).
Το 1996, έγινε μέλος των U.D.O. του πρώην τραγουδιστή των Accept, Ούντο Ντιρκσνάιντερ. Έχοντας κάνει την παραγωγή στα άλμπουμ "*[[Faceless World]]*" και "*[[Timebomb]]*" στις αρχές της δεκαετίας του '90, ο Κάουφμαν εντάχθηκε στο συγκρότημα ως κιθαρίστας ηχογραφώντας μαζί τους το άλμπουμ "*[[Solid (άλμπουμ των UDO)|Solid]]*" το 1997. Με τους U.D.O. κυκλοφόρησε εννέα δίσκους μέχρι και το "*[[Rev-Raptor]]*" του 2011, ενώ έκανε την παραγωγή όλων αυτών των άλμπουμ. Στις 13 Σεπτεμβρίου 2012 ανακοινώθηκε ότι ο Κάουφμαν αποχωρεί από το συγκρότημα για λόγους υγείας, αλλά θα συνεχίσει να συνεισφέρει στην σύνθεση και την παραγωγή των άλμπουμ τους.
Ο Κάουφμαν έχει εργαστεί ως παραγωγός σε άλμπουμ των Vanize, Outrage, Rough Silk, Crystal Ball και Majesty.

## Δισκογραφία

## Παραπομπές


## Πηγές
* Kaufmann Stefan (Accept)- Musician Profile - Spirit of Metal 
* Stefan Kaufmann - Encyclopaedia Metallum: The Metal Archives
* METALLIAN - Accept
* U.D.O. - Encyclopaedia Metallum: The Metal Archives
* U.D.O. Has Found A Replacement For Guitarist STEFAN KAUFMANN

Κατηγορία:Γερμανοί μουσικοί
Κατηγορία:Γερμανοί κιθαρίστες
Κατηγορία:Ντράμερς
Σύνδεσμος Γιουγκοσλαβικής Δημοκρατικής Πρωτοβουλίας

Ο **Σύνδεσμος Γιουγκοσλαβικής Δημοκρατικής Πρωτοβουλίας** ήταν μια πολιτική οργάνωση στην Γιουγκοσλαβία από το 1989 έως το 1992.

Ιδρύθηκε την άνοιξη του 1989 στο Ζάγκρεμπ. Τα μέλη της ήταν κυρίως αριστεροί και φιλελεύθεροι διανοούμενοι που υποστήριζαν μία ενιαία σοσιαλιστική Γιουγκοσλαβία.

Πρόεδρος ήταν ο Μπράνκo Χόρβατ ακολουθούμενος από τον Νεμπόισα Πόποβ, διευθυντής ήταν ο Ζάρκο Πουχόβσκι.

Στις σερβικές βουλευτικές εκλογές το 1990 πήρε το 0,5% και κέρδισε 1 έδρα. 

Στις προεδρικές εκλογές του 1990 στη Σερβία υποστήριξαν την υποψηφιότητα του Ιβάν Τζούριτς σε συνεργασία με την Συμμαχία των μεταρρυθμιστικών Δυνάμεων της Γιουγκοσλαβίας για τη Σερβία και πήρε την τρίτη θέση με 5,5% των ψήφων.

## Αναφορές
* John B. Allcock, *Yugoslavia*, in: *Political Parties of Eastern Europe, Russia and the Successor States*, 1994, pp. 639 ISBN 0-582-25531-7
* Branko Horvat, *The Association for Yugoslav Democratic Initiative*, in: *Yugoslavism. Histrories of a failed idea, 1918-1992*, edited by Dejan Djokić, 2003, pp. 298-303 ISBN 1-85065-662-2

Κατηγορία:Πολιτικά κόμματα της Γιουγκοσλαβίας
Κατηγορία:Πολιτικά κόμματα της Σερβίας
The Friday Rock Show Sessions – Live at Reading '83'

***The Friday Rock Show Sessions: Live at Reading*** είναι ο τίτλος του ζωντανά ηχογραφημένου άλμπουμ του αγγλικού ροκ συγκροτήματος Ten Years After, το οποίο κυκλοφόρησε το 1990 μέσω της δισκογραφικής εταιρείας "Raw Fruit Records".
Η ηχογράφηση πραγματοποιήθηκε για την εκπομπή "The Friday Rock Show" του BBC στις 28 Αυγούστου 1983, κατά την εμφάνιση τους στο φεστιβάλ του Ρέντινγκ. Η συγκεκριμένη μετάδοση αποτέλεσε εξαίρεση μιας και η εκπομπή αυτή ασχολούνταν, κατά κύριο λόγο, με συγκροτήματα της heavy metal μουσικής.
Η εμφάνιση αυτή πραγματοποιήθηκε κατά την προσωρινή επανένωση των Ten Years After το 1983, μιας και τα μέλη του συγκροτήματος ένωσαν τις δυνάμεις τους το 1988 κυκλοφορώντας τον δίσκο *[[About Time]]*.

## Τραγούδια του δίσκου
**1. Love Like A Man** *(Alvin Lee)* - 5:11
**2. Good Morning Little Schoolgirl** *(Williamson)* - 6:28
**3. Slow Blues In 'C**' *(Alvin Lee)* - 5:50
**4. Suzie Q** *(Hawkins, Broadwater, Lewis)* - 7:04
**5. Hobbit** *(Ric Lee)* - 4:06
**6. I May Be Wrong But I Won't Be Wrong Always** *(A.Lee, Churchill, Lyons, R.Lee)* - 6:08
**7. I Can't Keep From Cryin' Sometimes / Extension On One Chord** *(A.Lee, Churchill, Lyons, R.Lee, Kooper)* - 9:29
**8. Going Home** *(Alvin Lee)* - 9:47

## Τα μέλη των Ten Years After
Οι μουσικοί οι οποίοι ηχογράφησαν το "*The Friday Rock Show Sessions: Live at Reading*" είναι οι εξής:
* **[[Άλβιν Λι]]** - κιθάρα, φωνητικά
* **[[Λίο Λάιονς]]** - μπάσο
* **[[Τσικ Τσέρτσχιλ]]** - πλήκτρα
* **[[Ρικ Λι]]** - τύμπανα

## Πηγές
* The Friday Rock Show Sessions: Live at Reading | Songs, Reviews, Credits, Awards | AllMusic
* Live At Reading '83 (The Friday Rock Show Sessions)
* Ten Years After - Rarebird's Rock and Roll Rarity Reviews

Κατηγορία:Δισκογραφία των Ten Years After
Κατηγορία:Άλμπουμ του 1990
Αλέξανδρος Χονδρονάσιος

Ο **Αλέξανδρος Χονδρονάσιος** (Μελία Λάρισας, 1902 – Λάρισα, 8 Ιανουαρίου 1996) ήταν Έλληνας πολιτικός, βουλευτής Λάρισας με το κόμμα της ΕΔΑ από το 1958 έως το 1961. Εν συνεχεία, από το 1964 έως το 1967 οπότε εξαναγκάστηκε σε παραίτηση από τη χούντα, υπηρέτησε ως Δήμαρχος Λαρισαίων, αξίωμα στο οποίο υπηρέτησε και από το 1979 έως την παραίτησή του, το 1980.

## Πολιτική σταδιοδρομία
Στις εκλογές του 1958 εξελέγη βουλευτής Λάρισας με την ΕΔΑ.  Στις δημοτικές εκλογές του 1964 εξελέγη Δήμαρχος Λαρισαίων και υπηρέτησε έως το 1967. Από το 1962 έως το 1967 ήταν πρόεδρος της ΤΕΔΚ Λάρισας (Τοπικής Ένωσης Δήμων και Κοινοτήτων). Κατά την περίοδο της χούντας συνελήφθη και τέθηκε υπό κράτηση.
Στις δημοτικές εκλογές του 1975 ήταν ξανά υποψήφιος Δήμαρχος, όμως ο συνδυασμός του ηττήθηκε με διαφορά λίγων ψήφων. Κέρδισε τις επόμενες εκλογές με τη Δημοκρατική Συνεργασία, που διεξήχθησαν το 1978, με ποσοστό 56,05% έναντι 43,95% για τον Θάνο Μεσσήνη. Το 1980 ο Χονδρονάσιος παραιτήθηκε για λόγους υγείας και τον διαδέχθηκε ως δήμαρχος ο Αριστείδης Λαμπρούλης.

Απεβίωσε στη Λάρισα στις 8 Ιανουαρίου 1996, σε ηλικία 94 ετών. Χιλιάδες πολίτες παρευρέθηκαν στην εξόδιο ακολουθία, όπου ο Γεώργιος Φιλιππίδης εκ μέρους των παλιών συναγωνιστών και συνεργατών του, αναφέρθηκε στους αγώνες του για την Τοπική Αυτοδιοίκηση και την κοινωνική πρόοδο. Ετάφη στο παλαιό νεκροταφείο της Λάρισας.

## Παραπομπές


Κατηγορία:Δήμαρχοι Λαρισαίων
Κατηγορία:Βουλευτές Λάρισας
Κατηγορία:Βουλευτές εκλεγμένοι με την ΕΔΑ
Κατηγορία:Έλληνες πολιτικοί του 20ού αιώνα
Προεδρικές εκλογές 2014 στην Αμπχαζία

**Προεδρικές εκλογές** διεξήχθησαν στην Αμπχαζία στις 24 Αυγούστου 2014. Ήταν οι έκτες στη σειρά από τότε που θεσπίστηκε η θέση του Προέδρου της Αμπχαζίας, το 1994. Οι εκλογές έγιναν πρόωρα εξαιτίας της παραίτησης του προέδρου Αλεξάντερ Ανκβάμπ την 1η Ιουνίου 2014 συνεπεία της πολιτικής κρίσης που ξέσπασε στη δημοκρατία. Συνολικά 4 ήταν οι υποψήφιοι που διεκδίκησαν τον προεδρικό θώκο, με τελικό νικητή το Ραούλ Χατζίμπα, ο οποίος συγκέντρωσε λίγο παραπάνω από το 50% των ψήφων.

## Πλαίσιο
Στις 27 Μαΐου το κτήριο όπου στεγάζεται η Προεδρία καταλήφθηκε από διαδηλωτές της αντιπολίτευσης, με αποτέλεσμα ο Άνκβαμπ να φύγει για την Γκουντάουτα. Τελικά η κρίση κορυφώθηκε με την παραίτηση του προέδρου την 1η Ιουνίου. Καθώς ο αντιπρόεδρος Μιχαήλ Λογκούα είχε ήδη παραιτηθεί από το Δεκέμβριο του 2013 για λόγους υγείας, υπηρεσιακός πρόεδρος ανέλαβε ο πρόεδρος της Συνέλευσης του Λαού, Βαλέρι Μπγκάνμπα.

Στις 3 Ιουνίου 2014 ο επικεφαλής της Κεντρικής Εκλογικής Επιτροπής Μπατάλ Ταμπαγκούα ανακοίνωσε ότι η επιτροπή είχε αρχίσει τις προετοιμασίες για τη διεξαγωγή πρόωρων προεδρικών εκλογών με ορισθείσα ημερομηνία την 24η Αυγούστου.

Όπως και στις προηγούμενες εκλογές, εκλογικά κέντρα στήθηκαν και εκτός της Αμπχαζίας, στη Μόσχα και στο Τσερκέσκ. Για πρώτη φορά άνοιξε και εκλογικό κέντρο στην Κωνσταντινούπολη.

## Αποτελέσματα

## Παραπομπές


2014
Αμπχαζια
Γιόχαν Γιάκομπ Φρόμπεργκερ

Ο **Γιόχαν Γιάκομπ Φρόμπεργκερ** (*Johann Jakob Froberger*, Στουτγκάρδη, 18 Μαΐου 1616 - Χέρικορτ, Μοντμπέλιαρντ, 7 Μαΐου 1667) ήταν Γερμανός τσεμπαλίστας, οργανίστας (τιτλούχος οργάνου στην αυλή της Βιέννης 1636 - 1657) και συνθέτης. Ανήκε σε οικογένεια μουσικών και σπούδασε κάτω απο την καθοδήγηση του πατέρα του και του Γ.Β Στάιγκλεντερ. Το 1637 εώς το 1641 πήγε στη Ρώμη για να τελειοποιηθεί με τον Τζιρόλαμο Φρεσκομπάλντι και πραγματοποίησε πολυάριθμα ταξίδια στην Ευρώπη, παίζοντας  σε θριαμβευτικές τουρνέ, ιδιαίτερα στις Βρυξέλες και στο Παρίσι.

Άτυχο ήταν αντίθετα το ταξίδι του στο Λονδίνο (1662) όπου γνώρισε την πλήρη εξαθλίωση. Στα τελευταία χρόνια της ζωής του είχε την φιλοξενία της δούκισσας Σίβυλλας της Βυρτεμβέργης.

Οι παραγωγές του αποκλειστικά αφιερωμένες στο όργανο και στο τσέμπαλο, περιλαμβάνουν δύο συλλογές απο παρτίτες, τοκκάτες, τραγούδια, ελεύθερες συνθέσεις και πολλές σκόρπιες σελίδες χειρόγραφες. Ιδιαίτερα επιβλητική είναι η σύνθεση που πραγματοποιήθηκε ανάμεσα στην Ιταλική, τη Γαλλική και τη Γερμανική σχολή, η οποία έμελλε να είναι ο σύνδεσμος ανάμεσα στον Φρεσκομπάλντι και τον Γ.Σ Μπαχ και που μόνη της υπήρξε μία από τις πιό επιτυχημένες εκφράσεις της τέχνης του οργάνου του 17ου αιώνα.

## Παραπομπές


Κατηγορία:Συνθέτες του Μπαρόκ
Κατηγορία:Γερμανοί συνθέτες κλασικής μουσικής
Γκαστόν Ντεσάν

Ο **Γκαστόν Ντεσάν** (γαλ. *Gaston Deschamps*, Melle 1861 - Παρίσι 1931) ήταν Γάλλος αρχαιολόγος, περιηγητής και συγγραφέας. 

Μετά τις εγκύκλιες σπουδές του φοίτησε στην École normale supérieure (Paris) και το 1885 διορίσθηκε στη Γαλλική Σχολή Αθηνών για μια τριετία. Οι αρχαιολογικές αποστολές στη Μικρά Ασία, στην Αμοργό και στην κοιλάδα του Σπερχειού, στις οποίες συμμετείχε μαζί με άλλους συναδέλφους του, ήταν επιτυχείς.

Όταν επέστρεψε στη Γαλλία δίδαξε στο Collège de France και στη συνέχεια στη *Journal des Débats*. Μετά την αποχώρηση του Ανατόλ Φρανς (1893) ανέλαβε τη στήλη Vie Littéraire της εφημερίδας *Le Temps*.

## Παραπομπές


## Πηγές
* Κυριάκος Σιμόπουλος: *Ξένοι ταξιδιώτες στην Ελλάδα 1700 - 1800*, τόμος Β΄, εκδόσεις ΠΙΡΟΓΑ, 200110η

## Βιβλιογραφία
* G. Deschamps: *Στους δρόμους της Μικράς Ασίας - οδοιπορικό 1890 «[[Χίος]] - [[Σμύρνη]] -  [[Αϊδίνι]] - [[Έφεσος]] - [[Καρία]] - [[Πισιδία]]»*, εκδ. Τροχαλία, Αθήνα 1992

Κατηγορία:Γάλλοι αρχαιολόγοι
Κατηγορία:Γάλλοι περιηγητές
Κατηγορία:Γάλλοι συγγραφείς
Κατηγορία:Μέλη της Γαλλικής Σχολής Αθηνών
Αιθυλομάδα

:*Για άλλες χρήσεις του "αιθυλίου", δείτε [[Αιθύλιο (αποσαφήνιση)]].*

Στην οργανική χημεία, μια **αιθυλομάδα** ή **αιθύλιο** είναι ένα αλκύλιο που παράγεται από το αιθάνιο και περιέχει δύο άτομα άνθρακα ενωμένα με πέντε άτομα υδρογόνου. Έχει χημικό τύπο ***' ενώ το αιθάνιο έχει χημικό τύπο ***'. Συντομεύεται πολύ συχνά ως **Et**. Όταν αποτελεί διακλάδωση χημικής ένωσης, ονομάζεται **αίθυλο.** Τέτοιες ομάδες υδρογονανθράκων εμφανίζονται σε πολλές οργανικές ενώσεις. Είναι μια πολύ σταθερή ομάδα στα περισσότερα μόρια. Η αιθυλομάδα είναι συνήθως τμήμα ενός μεγαλύτερου μορίου. Το αιθύλιο χρησιμοποιείται στην ονοματολογία οργανικών ενώσεων ως ένα κορεσμένο τμήμα δύο ανθράκων σε ένα μόριο, ενώ το πρόθεμα "αιθ-" χρησιμοποιείται για να δείξει την παρουσία δύο ατόμων άνθρακα στο μόριο. 

## Αιθυλίωση
**Αιθυλίωση** είναι ο σχηματισμός μιας ένωσης με εισαγωγή μιας αιθυλομάδας. Το πιο πλατιά πρακτικό παράδειγμα αυτής της αντίδρασης είναι η αιθυλίωση του βενζολίου. Το μέσο αιθυλίωσης είναι το αιθένιο.
::
Παράχθηκαν περίπου 24,7 εκατομμύρια τόνοι το 1999. Το αιθυλοβενζόλιο είναι η πρόδρομη ένωση για το στυρένιο, την πρόδρομη ένωση για το πολυστυρένιο.

## Ετυμολογία
Το όνομα της ομάδας παράγεται από τον αιθέρα, τον πρώτο γεννημένο στοιχειακό θεό του αέρα και το "ύλη", που αναφέρεται στο "υλικό".

## Δείτε επίσης
*Χαρακτηριστική ομάδα

## Παραπομπές


Κατηγορία:Χημικές ρίζες
Κατηγορία:Οργανική χημεία
Γ17 πλους

Το **Γ17 πλους** (Γ17+) (*[[σερβικά]] : Г17 плус*) ήταν ένα φιλελεύθερο-συντηρητικό  πολιτικό κόμμα στη Σερβία, που υπήρχε από το 2002 μέχρι το 2013, όταν συγχωνεύθηκε στο κόμμα Ηνωμένες περιοχές της Σερβίας.

Ιδρύθηκε ως μη κυβερνητική οργάνωση που ασχολείται με οικονομικά θέματα και το 2002 το μετέτρεψαν σε πολιτικό κόμμα που έγινε μέρος πολλών εκάστοτε κυβερνήσεων συνασπισμού στη Σερβία καθ' όλη τη δεκαετία του 2000 και στις αρχές της δεκαετίας του 2010.

## Ιστορία
Το Γ17 πλους ιδρύθηκε το 1997 ως μια μη κυβερνητική οργάνωση (ΜΚΟ) στη Σερβία, στη συνέχεια μια ομοσπονδιακή μονάδα στο πλαίσιο της ΟΔ της Γιουγκοσλαβίας. Η οργάνωση αποτελείται από οικονομικούς εμπειρογνώμονες που είχαν οικονομική στήριξη από τις Ηνωμένες Πολιτείες μέσω του *National Endowment for Democracy*. Έγινε πολιτικό κόμμα στις 15 Δεκεμβρίου 2002 με τον Μίρολιουμπ Λάμπους ως πρώτος πρόεδρος του.

Κατά την πρώτη εκλογική αναμέτρηση που συμμετείχε στις βουλευτικές εκλογές του 2003, το Γ17 πλους έλαβε 11,5% των ψήφων και 34 έδρες στην Εθνοσυνέλευση .

Τον Μάρτιο του 2004, το Γ17 + σχημάτισε κυβέρνηση συνασπισμού με το Δημοκρατικό κόμμα της Σερβίας το Σερβικό Κίνημα Ανανέωσης και το Νέα Σερβία. Τον Μάιο του 2006 ο Μίρολιουμπ Λάμπους παραιτήθηκε από αρχηγός του κόμματος και αντικαταστάθηκε από τον Μλάντιαν Ντίνκιτς. Την 1η Οκτωβρίου 2006, το κόμμα εγκατέλειψε τον κυβερνητικό συνασπισμό μετά την αποτυχία της κυβέρνησης να βρει και να εκδώσει στη Χάγη τον φυγόδικο Ράτκο Μλάντιτς.

Στις εκλογές του 2007 το κόμμα έλαβε 6,82% των ψήφων και 19 έδρες στο κοινοβούλιο. Επίσης έλαβε μόνο μία έδρα στην κοινοτική συνέλευση του Κοσσυφοπεδίου και των Μετοχίων.

Το 2010 το Γ17 + συμμετείχε στον συνασπισμό κομμάτων Ηνωμένες περιοχές της Σερβίας, ένας συνασπισμός πολιτικών κομμάτων και ομάδων με έμφαση την αποκέντρωση και την περιφερειακή ανάπτυξη της Σερβίας. Τον Απρίλιο του 2013 το Γ17+  συγχωνεύθηκε πλήρως στις Ηνωμένες περιοχές μετατρέποντάς το σε ένα νέο πολιτικό κόμμα.

## Πρόεδροι

## Εκλογικά αποτελέσματα

## Παραπομπές


Κατηγορία:Πολιτικά κόμματα της Σερβίας
Ένωση των Ρομά της Σερβίας

Η **Ένωση των Ρομά της Σερβίας** (σερβικά: *Унија Рома Србије*) είναι μειονοτικό πολιτικό κόμμα των Ρομά το οποία δραστηριοποιείται στη Σερβία.

Στις εκλογές για την Εθνοσυνέλευση της Σερβίας, που πραγματοποιήθηκε τον Ιανουάριο του 2007 με πρόεδρο τον Ράικο Ντιούριτς κέρδισε 17.128 ψήφους, ή το 0,42% των ψηφοφόρων, και ως μειονότητα κόμμα κέρδισε μία έδρα στη Σερβική εθνοσυνέλευση.
## Αναφορές
* Унија Рома Србије

Κατηγορία:Πολιτικά κόμματα της Σερβίας
Συνασπισμός κομμάτων της Βοϊβοντίνα

Ο **Συνασπισμός κομμάτων της Βοϊβοντίνα** (*[[σερβικά]] : Коалиција "Војвођанске партије"*) ήταν μια πολιτική συμμαχία στις εκλογές στη Σερβία στις 21 Ιανουαρίου 2007. Η συμμαχία κέρδισε 0,18% της λαϊκής ψήφου χωρίς να κερδίσει έδρες στο κοινοβούλιο. 

Η συμμαχία σχηματίστηκε από τα κόμματα :
* Κόμμα της Βοϊβοντίνα
* Κίνημα πολιτών της Βοϊβοντίνα
* Βοϊβοντίνα μας 
* Κόμμα Σύρμιας
* Κόμμα της μειοψηφίας των επενδυτών 
* Κόμμα συνταξιούχων και ανέργων
* Κόμμα Συνταξιούχων και Εργαζομένων της Σερβίας

Ο ηγέτης της πολιτικής συμμαχίας ήταν o Ιγκόρ Κουργιάτσκι.

## Παραπομπές


Κατηγορία:Πολιτικά κόμματα της Σερβίας
Πολιορκία της Κωνσταντινούπολης (1422)

Η **Πολιορκία της Κωνσταντινούπολης (1422)** ήταν η πρώτη πλήρους κλίμακας πολιορκία της Κωνσταντινούπολης από τους Οθωμανούς και ήταν αποτέλεσμα των προσπαθειών του Βυζαντινού Αυτοκράτορα Μανουήλ Β' να παρεμβαίνει στη διαδοχή των Οθωμανών Σουλτάνων, μετά τον θάνατο του Μωάμεθ Α' το 1421. Αυτή η πολιτική των Βυζαντινών είχε χρησιμοποιηθεί αρκετές φορές και οδηγούσε στην αποδυνάμωση των γειτόνων της αυτοκρατορίας.

Όταν ο Μουράτ Β' έλαβε τον θρόνο, βάδισε κατά της βυζαντινής επικράτειας. Οι Τούρκοι είχαν αποκτήσει το δικό τους κανόνι μέχρι την πολιορκία του 1422, το «φάλκονετ», το οποίο ήταν μικρό αλλά πλατύ κανόνι. Οι δύο πλευρές είχαν αναπτυχθεί τεχνολογικά, γι' αυτό και οι Τούρκοι αναγκάστηκαν να σκάψουν οδοφράγματα, «προκειμένου να λάβουν...τις πέτρες των βομβαρδισμών».

Οι Βυζαντινοί υπερασπιστές νίκησαν. Οι σύγχρονες βυζαντινές παραδόσεις θεωρούν πως η άρση της πολιορκίας οφειλόταν στην εμφάνιση της Θεοτόκου.

## Επακόλουθα

Παρά τη νίκη των Βυζαντινών, η Αυτοκρατορία είχε μονάχα μερικά εδάφη γύρω από την πόλη της Κωνσταντινούπολης. Αντιμετώπιζε επίσης σοβαρά οικονομικά προβλήματα και έλλειψη στρατευμάτων, γι' αυτό και Πάπας Πίος Β' προώθησε την προσιτή δωρέα κανονιού από τους Ευρωπαίους μονάρχες ως παροχή βοήθειας. Άλλα νέα κανόνια μετά το 1422 ήταν δώρα των ευρωπαϊκών κρατών - αυτή ήταν η μοναχική προόδος που παρατηρήθηκε στο βυζαντινό οπλοστάσιο. Ο επόμενος Οθωμανός ηγέτης, Μωάμεθ Β', θα καταλάβει την Κωνσταντινούπολη το 1453.

## Παράδοση

Οι Βυζαντινοί θεωρούσαν πως η άρση της πολιορκίας της Κωνσταντινούπολης οφειλόταν στην εμφάνιση της Θεοτόκου στα τείχη της πόλης, η οποία ενθάρρυνε τους υπερασπιστές. Ο Ιωάννης Κανανός αναφέρει τα εξής:

## Δείτε επίσης

*Κατάλογος πολιορκιών της Κωνσταντινούπολης

## Παραπομπές


Κωνσταντινούπολη 1422
Κωνσταντινούπολη 1422
Κωνσταντινούπολη 1422
Κατηγορία:Βυζαντινή Κωνσταντινούπολη
Κατηγορία:Πολιορκίες της Κωνσταντινούπολης
Death to False Metal

Το "**Death to False Metal**" είναι μια συλλογή τραγουδιών από την αμερικανική εναλλακτική ροκ μπάντα Weezer. Κυκλοφόρησε στις 2 Νοεμβρίου του 2010 από την Geffen Records. Το άλμπουμ αποτελείται από πολλά ακυκλοφόρητα κομμάτια από όλη την καριέρα των Weezer. Ο τραγουδιστής και κιθαρίστας, Rivers Cuomo δήλωσε "Μαζί τα τραγούδια αυτά είναι το άλμπουμ που πρέπει λογικά να ακολουθήσει το Hurley". Το άλμπουμ έκανε το ντεμπούτο του στο νούμερο 48 στο Billboard 200. 

Το άλμπουμ κυκλοφόρησε ταυτόχρονα με την deluxe έκδοση του δεύτερου στούντιο άλμπουμ της μπάντας, Pinkerton. Ο τίτλος προέρχεται από μια φράση που χρησιμοποιούσε ο Cuomo και ο νεότερος αδελφός του όταν ήταν παιδιά.

Το "Turning Up the Radio" γράφτηκε με κάποιους τυχερούς θαυμαστές στα πλαίσια του πρότζεκτ του Rivers Cuomo, "Let's Write A Sawng".

## Κομμάτια

# "Turning Up the Radio" – 3:37 (Alfredo Robert Carballo, Rivers Cuomo, Paul Dutton, Patrick Gannon, Joshua Godinez, Daniel James Kelsch, Reshad Malik, Cameron L. Maris, Sam Mitchell (Drummer in Caretaker), Taylor Morden, Daniel Powell, Lauren Sonder, Nishant Thakur, Justin Vail, Mike Danger Kingsly Vanata & Ryan Wiesbrock)
# "I Don't Want Your Loving" – 3:03 (Rivers Cuomo)
# "Blowin' My Stack" – 3:44 (Rivers Cuomo, Brian Bell & Scott Shriner)
# "Losing My Mind" – 4:02 (Rivers Cuomo)
# "Everyone" – 2:49 (Rivers Cuomo)
# "I'm a Robot" – 2:31 (Rivers Cuomo)
# "Trampoline" – 2:45 (Rivers Cuomo)
# "The Odd Couple" – 3:07 (Rivers Cuomo)
# "Autopilot" – 2:57 (Rivers Cuomo)
# "Unbreak My Heart" (διασκευή στην Toni Braxton) – 4:11 (Diane Warren)

### Επιπλέον κομμάτια
11. "Yellow Camaro" – 1:54 (Brian Bell) [Ιαπωνία μόνο]

12. "Outta Here" – 2:34 (Rivers Cuomo)

13. "Mykel & Carli" – 3:14 [iTunes μόνο] (Αχρησιμοποίητη έκδοση από τα sessions του Μπλε Άλμπουμ)

## Συντελεστές
* Rivers Cuomo – φωνή, κιθάρα, πλήκτρα, παραγωγή
* Patrick Wilson – ντραμς, κρουστά
* Brian Bell – κιθάρα, φωνητικά, πλήκτρα
* Scott Shriner – μπάσο, φωνητικά
* David Campbell –  ρυθμίσεις εγχόρδων, διεύθυνση
* Andy Mueller - καλλιτεχνική διεύθυνση, σχέδιο
* Robert Pitt - σχεδιασμός εξώφυλλου και οπισθόφυλλου
* Dave Collins - mastering
* Marc McClusky - μίξινγκ (κομμάτια 1-3)
* Daniel Field, Karl Koch, Sean Murphy, Spike Jonze - φωτογραφία
* Weezer, Rick Rubin, Shawn Everett - παραγωγή

## Θέσεις στα τσάρτς
* **Billboard 200** - 48
* **Top Digital Albums** - 20
* **Top Modern Rock/Alternative Albums** - 9
* **Top Rock Albums** - 11

## Παραπομπές


Κατηγορία:Δισκογραφία των Weezer
Κατηγορία:Άλμπουμ του 2010
BBC Studioworks

Το **BBC Studioworks** (πρώην **BBC Studios και Post Production**) είναι μία εμπορική θυγατρική εταιρεία του BBC, η οποία κατέχει τηλεοπτικά στούντιο και παρέχει ψηφιακές υπηρεσίες στα μέσα ενημέρωσης.

Συνεργάζεται με ραδιοτηλεοπτικούς οργανισμούς και με εταιρείες παραγωγής, για τη μετάδοση των εκπομπών Deal or No Deal, A League of Their Own, EastEnders και Strictly Come Dancing. Μερικοί από αυτούς είναι οι: BBC, ITV, Channel 4, Channel 5, Sky, Endemol Shine και FremantleMedia.

Καθώς το Κέντρο Τηλεόρασης του BBC στο δυτικό Λονδίνο ανακαινιζόταν το 2013, η εταιρεία έχει μετακομίσει στο *BBC Elstree Centre*, από όπου γυρίζεται η σειρά *EastEnders* και διαχειρίζεται το στούντιο D, το οποίο είναι μεγαλύτερο από το Στούντιο 1, το οποίο κατείχε η εταιρεία η οποία πήρε τη σημερινή ονομασία της τον Μάιο του 2016 ενώ τον επόμενο χρόνο επέστρεψε στην παλιά της έδρα στο Κέντρο Τηλεόρασης.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Κατηγορία:Επιχειρήσεις του Ηνωμένου Βασιλείου
Ηλίας Μίσσας

Ο ** Ηλίας Μίσσας** γεννήθηκε στη Καρίτσα Καρδίτσας, γιος του Ευάγγελου και της Ειρήνης, στις 7 Ιουνίου 1965 και είναι  Έλληνας παλαίμαχος τερματοφύλακας ποδοσφαίρου, ο οποίος αγωνίστηκε κατά τη δεκαετία του ’80 αγωνιζόμενος στον Παναθηναϊκό, στον Εθνικό Πειραιώς, στον Ηλυσιακό και σε άλλες ομάδες.

## Καριέρα
## [[ΠΑΕ Παναθηναϊκός]]
Ο Ηλίας Μίσσας ξεκίνησε την καριέρα του στον Παναθηναϊκό, καθώς αγωνίστηκε σε όλα τα ερασιτεχνικά τμήματα του Παναθηναϊκού απο το 1975 μέχρι και το 1985. Δάσκαλος του σε αυτή την μακρόχρονη πορεία ήταν ο παλιός διεθνής τερματοφύλακας Τάκης Οικονομόπουλος. Την περίοδο 1985-1986 αγωνίστηκε για πρώτη φορά ως επαγγελματίας με την φανέλα του Παναθηναϊκού συμπληρώνοντας την τριάδα των τερματοφυλάκων μαζί με τον Νίκο Σαργκάνη και τον Αντώνη Μήνου. Μάλιστα με την ομάδα του τριφυλλιού κατέκτησε το Πρωτάθλημα και το Κύπελλο Ελλάδος την ίδια χρονιά.
## [[Εθνικός Πειραιώς]]
Την περίοδο 1986-1987 αγωνίστηκε στον Εθνικό Πειραιώς με πολύ καλή παρουσία, μετρώντας 13 συμμετοχές στο πρωτάθλημα της Α 'Εθνικής. Ο Εθνικός την εν λόγω χρονιά τερμάτισε στην 10 θέση του Ελληνικού Πρωταθλήματος.
## 'Αλλες Ομάδες
Την περίοδο 1987-1988 αγωνίστηκε στη Β' Εθνική με την ομάδα της Χαλκίδας,ενώ την επόμενη χρονία αγωνίστηκε
στον Ηλυσιακό. Με τους κιτρινόμαυρους αγωνίστηκε για 3 χρόνια (1988-1991) και συμπλήρωσε περισσότερες απο 100 συμμετοχές. Μάλιστα την περίοδο 1990-1991 η άμυνα του Ηλυσιακού αναδείχθηκε η καλύτερη της κατηγορίας.

Την περίοδο 1991-1992 αγωνίστηκε στην ομάδα της Ρόδου συμπληρώνοντας 25 συμμετοχές με την ομάδα του νησιού. Μετά το 1992 αγωνίστηκε σε Ερασιτεχνικές ομάδες όπως ο Αστέρας Ζωγράφου(2 χρόνια) και ο Α.Ο. Ελλάς Ποντίων(1 χρόνο) όπου και έκλεισε την καριέρα του το 1995.

Σήμερα αγωνίζεται με τις ομάδες παλαιμάχων του Παναθηναϊκού και του Ηλυσιακού. Ενώ έχει εργαστεί ως προπονητής Τερματοφυλάκων σε Ηλυσιακό, Α.Ο Διάνα Ηλιούπολης, Άγιαξ Ταύρου και στην Α.Ε. Χαλανδρίου.

## Τίτλοι – Διακρίσεις
* Πρωτάθλημα Ελλάδος (1):1986.
* Κύπελλο Ελλάδος (1):1986
* Πρωτάθλημα Γ'Εθνικής Κατηγορίας (1):1990

## Πηγές

*Οι παλαίμαχοι του Παναθηναϊκού στο πλευρό των ανήλικων προσφύγων της «Αποστολής»
*Σας παρουσιάζουμε όλους τους παίκτες του Παναθηναϊκού που κατάφεραν να στεφθούν πρωταθλητές 
*Ακαδημίες Παναθηναϊκού 
*ΠΑΛΑΙΜΑΧΟΙ ΠΑΝΑΘΗΝΑΙΚΟΥ 
*ΟΜΑΔΩΝ Α'ΕΘΝΙΚΗΣ 1986-1987

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Α.Ο. Χαλκίδας
MusicBrainz

Το **MusicBrainz** είναι ένα έργο που έχει ως στόχο να δημιουργήσει μία ανοικτού περιεχόμενου μουσική βάση δεδομένων. Παρόμοια με το εγχείρημα freedb, ιδρύθηκε ως απάντηση στους περιορισμούς που υπάρχουν στην CDDB. Ωστόσο, το MusicBrainz επέκτεινε τους στόχους του για να γίνει κάτι πέρα από απλό αποθετήριο μεταδεδομένων compact disc, μία δομημένη ανοιχτή διαδικτυακή βάση δεδομένων για τη μουσική.

Το MusicBrainz καταγράφει πληροφορίες σχετικά με τους καλλιτέχνες, τα δημοσιευμένα έργα τους, και τις σχέσεις μεταξύ τους. Οι καταχωρήσεις για τα δημοσιευμένα έργα περιλαμβάνουν στο ελάχιστο τον τίτλο του άλμπουμ, τους τίτλους των κομματιών, και τη διάρκεια του κάθε κομματιού. Οι εγγραφές αυτές διατηρούνται από τους συντάκτες εθελοντές που ακολουθούν τις γραμμένες από την κοινότητα οδηγίες μορφής. Ηχογραφημένα έργα μπορούν επιπρόσθετα να αποθηκεύουν πληροφορίες σχετικά με την ημερομηνία κυκλοφορίας και την χώρα, το CD ID, εξώφυλλο, ακουστικό αποτύπωμα, ελεύθερης μορφής κείμενο σχολιασμού και άλλα μεταδεδομένα. Ως προς τις 6 Φεβρουαρίου 2014, το MusicBrainz περιείχε πληροφορίες για περίπου 850.000 καλλιτέχνες, 1,3 εκατομμύρια εκδόσεις, και 13,5 εκατ. ηχογραφήσεις.

Οι τελικοί χρήστες μπορούν να χρησιμοποιήσουν λογισμικό που επικοινωνεί με το MusicBrainz για να προσθέτουν ετικέτες μεταδεδομένων στα ψηφιακά αρχεία πολυμέσων τους, όπως MP3, Ogg Vorbis ή AAC.

## Παραπομπές


## Εξωτερικοί σύνδεσμοι

* 

Κατηγορία:Διαδικτυακές βάσεις δεδομένων
Κατηγορία:Μουσικές ιστοσελίδες
Γιουγκοσλαβική μουσουλμανική οργάνωση

Η **Γιουγκοσλαβική μουσουλμανική οργάνωση** ήταν πολιτικό κόμμα του Βασιλείου της Γιουγκοσλαβίας που εκπροσωπούσε όλους τους μουσουλμάνους του βασιλείου. Ιδρύθηκε στο Σεράγεβο στις 16 Φεβρουαρίου 1919 με ηγέτη τον Μέχμετ Σπάχο.

Το κόμμα είχε σημαντική επιρροή στα ισλαμικά θρησκευτικά ιδρύματα και κυριάρχησε στην πολιτική ζωή στη Βοσνία. Το κόμμα έκανε έκκληση προς τους μουσουλμάνους σε όλη τη Γιουγκοσλαβία, καλώντας τους να μη μεταναστεύουν στην Τουρκία. Το κόμμα τόνιζε την εθνική συνείδηση περισσότερο από τη μουσουλμανική θρησκεία.

Το 1921 ένωσε τις δυνάμεις του με τα κυβερνώντα σερβικά κόμματα. Η υποστήριξή του ήταν σημαντική προκειμένου να διαμορφωθεί το νέο σύνταγμα. Πολύ σύντομα όμως άφησε τον συνασπισμό και πέρασε στην αντιπολίτευση. Σύναψε βραχυπρόθεσμη συμμαχία με το Λαϊκό κόμμα Σλοβενίας και το Κροατικό Αγροτικό κόμμα, αλλά το 1925 η συμμαχία κατέρρευσε και οι παραστρατιωτικοί προσπάθησαν να δολοφονήσουν τον Σπάχο.

Το 1927 σύναψε συμμαχία με το Δημοκρατικό κόμμα Γιουγκοσλαβίας που ονομάζεται "Δημοκρατική Ένωση". Στις εκλογές του 1927 ο συνασπισμός απέτυχε και η Μουσουλμανική οργάνωση τάχτηκε με τα κυβερνώντα κόμματα.

Με την δικτατορία του Ιανουαρίου επίσημα καταργήθηκε και η ηγεσία του συνελήφθη. Μετά τον θάνατο του βασιλιά Αλεξάνδρου και την επιστροφή της πολιτικής ελευθερίας το κόμμα αναδιοργανώθηκε και ο Σπάχο επέλεξε να εισέλθει στη Γιουγκοσλαβική Ριζοσπαστική Ένωση μαζί με το Λαϊκό Ριζοσπαστικό Κόμμα και το Λαϊκό κόμμα Σλοβενίας. Ως μέλος του συνασπισμού έλαβε μέρος στην κυβέρνηση του Μίλαν Στογιαντίνοβιτς και μετά τις εκλογές το 1938 στη κυβέρνηση Ντράγκισα Τσβέτκοβιτς. Η Γιουγκοσλαβική Μουσουλμανική Οργάνωση σταμάτησε όλες τις δραστηριότητες της κατά τον Β παγκόσμιο πόλεμο και τον Απρίλιο του 1941.

## Εκλογικά αποτελέσματα
Εκλογικά αποτελέσματα στη Γιουγκοσλαβία, 1920-1927

## Παραπομπές και σημειώσεις


## Πηγές
* 
* 

Κατηγορία:Πολιτικά κόμματα της Γιουγκοσλαβίας
Πιτ Σένινγκ

Ο **Πίτερ (Πιτ) Κάιτλεσμπι Σένινγκ** (Peter (Pete) Kittlesby Schoening) (30 Ιουλίου, 1927 – 22 Σεπτεμβρίου, 2004) ήταν Αμερικανός ορειβάτης, που πραγματοποίησε με επιτυχία την πρώτη ανάβαση στην κορυφή του Γκασερμπρούμ Α΄ το 1958, μαζί με τον Άντριου Κάουφμαν. Πραγματοποίησε επίσης, πρώτη ανάβαση στην κορυφή του όρους Βίνσεν στην Ανταρκτική το 1966.

## Βίος
Γεννήθηκε στις 30 Ιουλίου, 1927, στο Σιάτλ, της Γουάσινγκτον και μεγάλωσε στην Ολύμπια της Γουάσινγκτον. Παράτησε τις σπουδές του για να υπηρετήσει στο αμερικανικό ναυτικό τον τελευταίο χρόνο του Β' Π.Π.. Αργότερα σπούδασε χημικός μηχανικός στο Πανεπιστήμιο της Γουάσινγκτον, όπου και ήλθε σε επαφή με την ορειβασία. Πέθανε από καρκίνο στο σπίτι του στο Κένμορ της Γουάσινγκτον. 

Ο Σένινγκ είναι περισσότερο γνωστός στην ορειβατική κοινότητα για το γεγονός της ασφάλισης των σχοινοσυντρόφων του ("The Belay") στην τρίτη αμερικανική αποστολή στο Καρακορούμ το 1953.  Μόνος του απέτρεψε την απώλεια ολόκληρης της αποστολής, όταν χρησιμοποίησε το πιολέ του για να σταματήσει την πτώση πέντε ανθρώπων που γλύστρησαν και κρέμονταν στο κενό

Το 1996 σε ηλικία 68 ετών, πήγε και πάλι στο Έβερεστ με τον ανιψιό του Κλεβ Σένινγκ. Σταμάτησε την ανάβαση κοντά στην κορυφή στην *Κατασκήνωση 3*, εξαιτίας ασυνήθους αρρυθμίας. Η τραγική περιπέτεια στο Καρακορούμ είναι θέμα αφήγησης σε πολλά βιβλία, περιλαμβανομένου του *Into Thin Air* από τον Γιον Κρακάουερ και του *Η  Αναρρίχηση* από τον Ανατόλι Μπουκρέεφ.

## Η ασφάλεια
Το γεγονός που έγινε γνωστό ως *ασφάλεια* (belay) συνέβη στο Κ2 όπου ο Σένιγκ έσωσε τους συντρόφους του από βέβαιo θάνατο. Νεότερος μέλος της οκταμελούς αποστολής υπό τον Τσάρλι Ηιούστον, Ο Σένινγκ έφτασε με την υπόλοιπη ομάδα έφτασε περίπου στα 8.610 μ όπου βρισκόταν η *Κατασκήνωση 3*. Εκεί η ομάδα υποχρεώθηκε σε παρατεταμένη παραμονή σε υψηλό υψόμετρο εξαιτίας θυελλωδών ανέμων, κάτι που προκάλεσε εμβολή (θρομβοφλεβίτιδα) στον Αρτ Τζιλκίι, τον γεωλόγο της αποστολής, που κατέρρευσε. Στην προσπάθειά τους να τον κατεβάσουν γρήγορα. Οι ορειβάτες βρέθηκαν σε απότομη πλαγιά 45 βαθμών κουβαλώντας τον Τζιλκίι στον υπνόσακκό του. Εκεί διαδοχικά γλύστρησαν, παρασύροντας ο ένας τον άλλον και βρέθηκαν κρεμασμένοι στο κενό. Θα είχαν πεθάνει αν δεν αντιδρούσε γρήγορα ο Σένινγκ, ο οποίος πέρασε και αγκίστρωσε το πιολέ του στο άνοιγμα ενός βράχου και κρατήθηκε με όλη του τη δύναμη, επιβραδύνοντας την πτώση και σώζοντας τους συντρόφους του από βέβαιο θάνατο. Αυτό που έκανε ο Σένινγκ ήταν τόσο σημαντικό, ώστε η ορειβατική κοινότητα το ονόμασε απλά "The Belay", (η "Ασφάλεια"). Το πιολέ που κράτησε τους 5 σχοινοσυντρόφους του  εκτίθεται σήμερα σε μουσείο.

## Παραπομπές σημειώσεις


## Περαιτέρω ανάγνωση
* 

* 

*

*

## Εξωτερικοί σύνδεσμοι
*
*
*
*Peter K. Schoening. (2014). In *Encyclopædia Britannica*. Ανάκτηση από  http://www.britannica.com/EBchecked/topic/1014447/Peter-K-Schoening

Κατηγορία:Αμερικανοί ορειβάτες
1000 Forms of Fear

Το "**1000 Forms of Fear**" είναι το έκτο στούντιο άλμπουμ από την αυστραλιανή τραγουδίστρια-τραγουδοποιό Σία Φέρλερ. Κυκλοφόρησε στις 4 Ιουλίου 2014. Το "Chandelier" κυκλοφόρησε τον Μάρτιο του 2014 ως το πρώτο single του άλμπουμ. Στις 2 Ιουνίου του 2014, το "Eye of the Needle" έγινε διαθέσιμο για κατέβασμα σε όσους προ-παράγγελναν το άλμπουμ στο iTunes Store.

Το άλμπουμ έλαβε θετικές κριτικές με πολλούς κριτικούς να επαινούν την σκοτεινή διάθεση του άλμπουμ, την παραγωγή, τους στίχους και τα φωνητικά της Σία. Είναι το πρώτο νούμερο ένα άλμπουμ της στις Ηνωμένες Πολιτείες. Έκανε το ντεμπούτο του στο νούμερο ένα στον Καναδά και την Αυστραλία και στον αριθμό 4 στη Νέα Ζηλανδία. Το "1000 Forms of Fear" παρήχθη από τον μακρόχρονο συνεργάτη της Σία, Greg Kurstin με τον Diplo να είναι συμπαραγωγός στο "Elastic Heart", τον Jesse Shatkin στο "Chandelier" και τον Christopher Braide στο "Big Girls Cry".

## Κομμάτια

## Θέσεις στα τσάρτς
* Αυστραλία - 1
* Βέλγιο (Φλάνδρα) - 34
* Βέλγιο (Βαλλονία) - 10
* Καναδάς- 1
* Δανία - 5
* Ολλανδία - 22
* Φινλανδία - 9
* Γαλλία - 8
* Γερμανία - 30
* Ιρλανδία - 19
* Ιταλία - 78
* Νέα Ζηλανδία - 4
* Νορβηγία - 2
* Πολωνία - 14
* Ισπανία - 31
* Σουηδία - 25
* Ελβετία - 4
* Ηνωμένο Βασίλειο - 11
* ΗΠΑ - 1

## Συντελεστές
* Sia Furler - φωνή, συγγραφή, σχέδιο, φωτογραφία, καλλιτεχνική διεύθυνση, διεύθυνση εκτέλεσης παραγωγής
* Christopher Braide - παραγωγή, ηχογράφηση φωνητικών, συγγραφή
* Greg Kurstin - παραγωγή, ντραμς, κιθάρα, μπάσο, mellotron, πιάνο, συγγραφή, μηχανικός, κρουστά, εκκλησιαστικό όργανο, ηχογράφηση φωνητικών, μίξινγκ, ξυλόφωνο
* Diplo - παραγωγή, μηχανικός, προγραμματισμός ντραμς
* Jesse Shatkin - παραγωγή, ντραμς, πλήκτρα, προγραμματισμός, συγγραφή, μηχανικός
* Nick Valensi - κιθάρα, συγγραφή
* Justin Parker - συγγραφή
* Andrew Swanson - μηχανικός, προγραμματισμός ντραμς, συγγραφή
* Rob Kleiner - ηχογράφηση φωνητικών
* Thomas Pentz - συγγραφή
* Sam Dixon - συγγραφή
* Grant Michaels - συγγραφή
* Jasper Leak - συγγραφή
* Keith Naftaly – A&R 
* Anita Marisa Boriboon - σχέδιο
* Zöe Zag - σχέδιο
* Alex Pasco - επιπλέον μηχανικός
* Julian Burg - επιπλέον μηχανικός
* Bob McLynn - μάνατζμεντ 
* David Russell - μάνατζμεντ 
* Jonathan Daniel - μάνατζμεντ 
* Emily Lazar - mastering
* Rich Morales - βοηθός mastering
* Manny Marroquin - μίξινγκ
* Chris Galland - βοηθός μίξινγκ
* Delbert Bowers - βοηθός μίξινγκ
* Rachel Kurstin - διευθυντής παραγωγής

## Παραπομπές


Κατηγορία:Άλμπουμ του 2014
Is There Anybody Out There? - The Wall Live 1980 - 81

To **Is There Anybody Out There? - The Wall Live 1980 - 81** είναι διπλό, ζωντανά ηχογραφημένο άλμπουμ του βρετανικού ροκ συγκροτήματος Pink Floyd, το οποίο κυκλοφόρησε στις 23 Μαρτίου 2000 μέσω της "EMI" στην Ευρώπη και της "Columbia" στην Αμερική.
Οι ηχογραφήσεις για τον δίσκο πραγματοποιήθηκαν τον Αύγουστο του 1980 και τον Ιούνιο του 1981 στο "Earls Court" του Λονδίνου κατά την περιοδεία για την προώθηση του δίσκου "*[[The Wall]]*".
Το άλμπουμ ανέβηκε στο # 19 στις Ηνωμένες Πολιτείες όπου βραβεύθηκε ως πλατινένιο και το # 15 στην Μεγάλη Βρετανία όπου έγινε χρυσό.

## Κατάλογος κομματιών

## Θέσεις τσαρτ
***Is There Anybody Out There? - The Wall Live 1980 - 81*** *(άλμπουμ)*

***Επίσημη κυκλοφορία: [[29 Μαΐου]] [[1995]]***

## Βραβεύσεις
***Is There Anybody Out There? - The Wall Live 1980 - 81*** *(άλμπουμ)*
Ηνωμένο Βασίλειο (*BPI Certification*): Χρυσός 
Ηνωμένες Πολιτείες (*RIAA Certification*): Πλατινένιος 

## Μουσικοί
Το "*Is There Anybody Out There? - The Wall Live 1980 - 81*" ηχογραφήθηκε από τους εξής μουσικούς:
* **[[Ντέιβιντ Γκίλμορ]]** - φωνητικά, κιθάρα
* **[[Ρότζερ Γουώτερς]]** - φωνητικά, μπάσο
* **[[Ρίτσαρντ Ράιτ]]** - πλήκτρα, πιάνο
* **[[Νικ Μέισον]]** - τύμπανα, κρουστά

;*Γκεστ συμμετοχές*
* **Γκάρι Γιούντμαν** - φωνητικά
* **Τζο Κιμέι** - φωνητικά
* **Σταν Φάρμπερ** - φωνητικά
* **Τζιμ Χάας** - φωνητικά
* **Τζον Τζόις** - φωνητικά
* **Άντι Μπάουν** - μπάσο
* **Άντι Ρόμπερτς** - κιθάρα
* **[[Σνόουι Γουάιτ]]** - κιθάρα
* **Γουίλι Γουίλσον** - κρουστά
* **Πίτερ Γουντ** - πλήκτρα

## Παραπομπές


## Πηγές
* Is There Anybody Out There? - The Wall Live 1980 - 81, CD booklet, 2000, EMI
* Is There Anybody Out There? - The Wall Live 1980 - 81 - Pink Floyd | Songs, Reviews, Credits, Awards | AllMusic
* Pink Floyd - Is There Anybody Out There? - The Wall Live 1980 - 81 | Sputnikmusic
* Is There Anybody Out There? - The Wall Live 1980 - 81 Review | Pink Floyd - Ultimate Guitar

Κατηγορία:Δισκογραφία των Pink Floyd
Κατηγορία:Άλμπουμ του 2000
Συντηρητικό κόμμα Σερβίας

Το **Συντηρητικό κόμμα Σερβίας** ή απλά **Συντηρητικοί** (*[[σερβικά]] : Конзервативци*) ήταν πολιτικό κόμμα που αποτελούνταν από ομοϊδεάτες πολιτικές ομάδες που επηρέαζαν τα πολιτικά γεγονότα και τη συνταγματική τάξη της Σερβίας κατά τη διάρκεια του 19ου αιώνα. 

Ο αντίπαλός τους στην πολιτική ζωή του Πριγκιπάτου της Σερβίας ήταν το Φιλελεύθερο κόμμα. Οι Συντηρητικοί ζητούσαν ένα ποιο αποφασιστικό ρόλο του Συμβουλίου και όχι η Εθνοσυνέλευση. 

Ανάμεσά τους στην πρώτη θέση ξεχώρισαν οι Ίλιγια Γκαρασάνιν, Γιόβαν Μαρίνοβιτς και ο Νίκολα Χρίστιτς. Κατά τη διάρκεια της αντιβασιλείας, 1868-1872, στην κυβέρνηση ήταν οι Φιλελευθέροι και οι Συντηρητικοί υπέστησαν διώξεις . Στο τέλος της δεκαετίας του 1870 τους συντηρητικούς του 19ου αιώνα αντικατέστησε το Προοδευτικό κόμμα.

## Πηγές
* Миодраг Јовичић: *Лексикон српске уставности*, Београд 1999.
* Драгослав Јанковић: *Рађање парламентарне демократије*, Београд 1997.

Κατηγορία:Συντηρητικά κόμματα στη Σερβία
Φιλελεύθερο κόμμα Σερβίας

Το **Φιλελεύθερο κόμμα Σερβίας** (*[[σερβικά]] : Српској либералној странци*) ήταν πολιτικό κόμμα της Σερβίας από το 1989 έως το 2014. Ιδρύθηκε από τους Κόστα Σαβόσκι και Νίκολα Μιλόσεβιτς στις 14 Δεκεμβρίου 1989 και καταχωρήθηκε στις πολιτικές οργανώσεις στις 7 Αυγούστου 1990.

Το κόμμα συμμετείχε πρώτη φορά στις προεδρικές εκλογές του 1990 όπου υποστήριξε την υποψηφιότητα του Πέντραγκ Βούλετιτς. Ο Βούλετιτς πήρε 5.019  ψήφους ή το 0,10 %. 

Στις 24 Ιανουαρίου 2014 το Φιλελεύθερο κόμμα δεν κατάφερε να μαζέψει 10.000 υπογραφές που χρειαζόταν για την έκδοση νέας άδειας πολιτικού κόμματος. Μετά από αυτή την εξέλιξη το κόμμα αποφασίστηκε να συνεχίσει σαν μη κυβερνητική οργάνωση και όταν καταφέρει να αποκτήσει πόρους και τις ανάλογες υπογραφές να ξανά κατέβει στις εκλογές. Τελευταίος πρόεδρος των Φιλελευθέρων ήταν ο Ντούσαν Μιχαΐλοβιτς.

## Παραπομπές


Κατηγορία:Πολιτικά κόμματα της Σερβίας
Κατηγορία:Πολιτικά κόμματα της Γιουγκοσλαβίας
The Big Four: Live from Sofia, Bulgaria

**The Big Four: Live from Sofia, Bulgaria** είναι ο τίτλος του ζωντανού άλμπουμ και βίντεο των Αμερικάνικων Thrash Metal συγκροτημάτων Metallica, Slayer, Megadeth και Anthrax, το οποίο κυκλοφόρησε στις 29 Οκτωβρίου του 2010 μέσω της δισκογραφικής εταιρείας "Warner Bros." στην Αμερική και της "Vertigo" στην Ευρώπη.
Η ηχογράφηση πραγματοποιήθηκε στις 22 Ιουνίου 2010 στο Εθνικό Στάδιο Βασίλ Λέφσκι της Σόφιας και έγινε στο πλαίσιο της περιοδείας "The Big Four" στην Ευρώπη, όπου τα τέσσερα συγκροτήματα πραγματοποίησαν επτά εμφανίσεις από τις 16 Ιουνίου μέχρι τις 27 Ιουνίου 2010. Η περιοδεία συνεχίστηκε τον επόμενο Ιούλιο και ολοκληρώθηκε στις 14 Σεπτεμβρίου του 2011 στο στάδιο των Γιάνκις της Νέας Υόρκης.
Κατά την εκτέλεση του "*Am I Evil?*" των Diamond Head, τα μέλη όλων των συγκροτημάτων ανέβηκαν στην σκηνή, τιμώντας μία από τις μεγαλύτερες επιρροές του thrash metal.

## Τραγούδια

### Megadeth

### Slayer

### Metallica

## Θέσεις τσαρτ
***The Big Four: Live from Sofia, Bulgaria*** *(άλμπουμ)*

***Επίσημη κυκλοφορία: [[29 Οκτωβρίου]] [[2010]]***

## Βραβεία
***The Big Four: Live from Sofia, Bulgaria*** *(άλμπουμ)*
Γερμανία (*BVMI Certification*) : Χρυσός 
Αυστραλία (*ARIA Certification*) : 2 x πλατινένιος 
Ηνωμένες Πολιτείες (*RIAA Certification*) : 2 x πλατινένιος 
Βραζιλία (*ABPD Certification*) : Πλατινένιος 

## Παραπομπές


## Πηγές
* The Big Four: Live from Sofia, Bulgaria | Songs, Reviews, Credits, Awards | AllMusic
* The Big Four: Live from Sofia, Bulgaria | Sputnikmusic
* The Big Four: Live from Sofia, Bulgaria - Encyclopaedia Metallum: The Metal Archives
* The Big Four: Live from Sofia, Bulgaria review - Metal Storm
* The Big 4 - Live From Sofia, Bulgaria - aCharts.us

Κατηγορία:Δισκογραφία των Slayer
Κατηγορία:Δισκογραφία των Megadeth
Κατηγορία:Άλμπουμ του 2010
Κατηγορία:Live άλμπουμ των Anthrax
Κατηγορία:Live άλμπουμ των Metallica
Κερατόσαυρος

Ο **κερατόσαυρος** (*Ceratosaurus*) γένος σαυρίσχιων ερπετών της υπόταξης των θηροπόδων, που έχει εκλείψει. Περιλάμβανε σαρκοφάγους δεινόσαυρους, οι οποίοι περπατούσαν στα δύο πόδια, είχαν μακριά, δυνατή ουρά σχήματος S και έφεραν ένα κοντό κέρατο στο ρύγχος τους, απ’ όπου έλαβαν και την επιστημονική τους ονομασία. Τα ζώα αυτά ήταν ισχυροί θηρευτές τεραστίων διαστάσεων, όπως μαρτυρεί το μήκος του σκελετού τους που φτάνει τα 6 μ., και μπορούσαν να φτάσουν σε βάρος τον 1 τόνο. Είχαν μεγάλα μάτια, πιθανότατα και καλή όραση, και διέθεταν ισχυρές σιαγόνες με μεγάλα κοφτερά δόντια. Απολιθωμένα λείψανα των δεινοσαύρων αυτών, οι οποίοι έζησαν κατά την ανώτερη ιουρασική περίοδο του μεσοζωικού αιώνα, βρέθηκαν στη βορειοδυτική Αμερική (Κολοράντο και Γιούτα) και στην Αφρική (Τανζανία). Τυπικός αντιπρόσωπος του γένους ήταν το είδος *Ceratosaurus nasicornis*.
Μήκος: 4-7 μέτρα από το ρύγχος ως την ουρά Διακριτικά χαρακτηριστικά: Κυνηγά κατά αγέλες και διακρίνεται για τα πολλά διακοσμητικά ποικίλματα στο κεφάλι.Πολλά είδη έχουν μεγάλα κέρατα στο ρύγχος και μπροστά ή πάνω από τις οφθαλμικές κόγχες. Στο ρινόκερο Κερατόσαυρο, τα κέρατα, ο λαιμός, η ράχη και η ουρά έχουν έντονο κόκκινο χρώμα. Τα πλευρά του έχουν θαμπό γκρι χρώμα και κόκκινες οριζόντιες ραβδώσεις. Ο κοντός, πανίσχυρος λαιμός και η ράχη του είναι θωρακισμένα με οστέινες φολίδες. Γενικά οι Κερατόσαυροι δεν έχουν φτέρωμα, εκτός από τα νεαρά και τα αρσενικά την εποχή του ζευγαρώματος, το οποίο επιδεικνύουν κατά τον ανταγωνισμό σε αρένες. Τα πολύ μεγάλα δόντια τους, ακόμη και για θηριόποδα και το πολύ μεγάλο άνοιγμα των σιαγόνων, τους επιτρέπουν να σκίζει εύκολα τις σάρκες των θυμάτων τους. Τα ζευγάρια είναι μόνιμα και επιστρέφουν κάθε έτος στους ίδιους τόπους φωλιάσματος. Οι γονείς φροντίζουν τα μικρά τους για μήνες μετά την εκκόλαψή τους, μαθαίνοντάς τα να κυνηγούν. Συμπεριφορά και κατοικία: Κυνηγά σε ομάδες 3 ή 4 ζώων, που αποτελούνται συνήθως από άτομα του ενός μόνου φύλου. Προτιμά να στήνει ενέδρες παρά να καταδιώκει το θύμα του. Επιτίθεται σε Ιγκουανοδοντίδες, αν και ο ρινόκερος Κερατόσαυρος ειδικεύεται στο κυνήγι θωρακισμένων δεινόσαυρων, όπως του αρματομένου Στεγόσαυρου. Μερικά από τα πιο μεγαλόσωμα είδη Κερατόσαυρων κυνηγούν αποκλειστικλα σαυρόποδα. Για παράδειγμα, ο αφρικανικός πελώριος Κερατόσαυρος τρέφεται με γιγάντια σαυρόποδα όπως βραχιόσαυρους.

Κατηγορία:Σαυρίσχια
Σερβικό Δημοκρατικό Κίνημα Ανανέωσης

Το **Δημοκρατικό Κίνημα Ανανέωσης** (*[[σερβικά]] : Српски Демократски Покрет Обнове, СДПО*) ήταν φιλομοναρχικό πολιτικό κόμμα της Σερβίας. Πρόεδρος του κόμματος ήταν ο Βουκ Ντράσκοβιτς.

Το SDPO ιδρύθηκε το 2005 μετά από διάσπαση του Σερβικού Κινήματος Ανανέωσης. Η διάσπαση ήταν αποτέλεσμα σημαντικών διαφωνιών του Βουκ Ντράσκοβιτς με την ηγεσία του κόμματος και η επιρροή της συζύγου του Ντάνιτσα Ντράσκοβιτς.

Το SDPO τελευταία συμμετείχε στις βουλευτικές εκλογές του 2007 σε συνασπισμό με το Δημοκρατικό Κόμμα της Σερβίας και της Νέας Σερβίας. 

Το SDPO έπαψε να υπάρχει το 2010, σε εθνικό επίπεδο, αφού ο νέος νόμος για τα πολιτικά κόμματα που ελήφθη από το κοινοβούλιο απαιτούσε από όλα τα μέρη να εγγραφούν και πάλι υπό νέες συνθήκες.

## Παραπομπές


Κατηγορία:Πολιτικά κόμματα της Σερβίας
Κλάουδια Μπασόλς

Η **Κλάουδια Μπασόλς** (*Claudia Bassols*) καταλανική προφορά ΔΦΑ: [ˈkɫawðiə βəˈsɔɫs], ισπανική προφορά [ˈklauðja βaˈsols], γεννημένη στις 3 Οκτωβρίου 1979 στη Βαρκελώνη, είναι ισπανίδα ηθοποιός από την περιοχή της Καταλονίας της Ισπανίας

Η Μπασόλς αποφοίτησε από American School of Barcelona. Η εκπαίδευση της περιλαμβάνει ένα πτυχίο στη μουσική κωμωδία, με περαιτέρω μελέτες του δράματος στο Παρίσι, Λονδίνο, Λος Άντζελες, στο University of North Carolina Wilmington, και στο National Institute of Dramatic Art. Σπούδασε επίσης αγγλική γλώσσα και λογοτεχνία στο Πανεπιστήμιο της Βαρκελώνης

Η Μπασόλς εμφανίστηκε με την Άμπερ Τάμπλιν στην ταινία *Blackout* του 2008, το 2008 πρωταγωνίστησε στη σειρά του PBS  *Spain... on the road Again* μαζί με τους Μάριο Μπατάλι, Γκουίνεθ Πάλτροου και Μαρκ Μπίτμαν. Το 2009 η Μπασόλς έπαιξε πρωταγωνιστικό ρόλο στο *The Eagle Path* με τον Ζαν Κλοντ Βαν Νταμ. Η ταινία προβλήθηκε στις Κάννες το 2010, και κυκλοφόρησε στο οικιακό βίντεο το 2012.

Τον Οκτώβριο του 2010 η Μπασόλς περιλήφθηκε στο Sexiest Women Alive Atlas του περιοδικού *Esquire*.

## Φιλμογραφία
**Ισπανική ή καταλανική γλώσσα**
* *Mis adorables vecinos*: "Hasta el 2016" (19 March 2006) ως Sheila
* *El Mundo de Chema* (11 επεισόδια, 2006)  ως Carmen
* *El Coronel Macià* (2006) ως Núria
* *C.L.A No somos ángeles* (59 επεισόδια, 2007) as Elena Rincón
* *Amar en tiempos revueltos* (26 επεισόδια, 2008) as Esperanza
* *Anna* (2008) ως Anna – 
* *La Riera*  (12 episodes, 2010) ως Laia
* *Gavilanes* (26 episodes, 2010–2011) ως Norma Elizondo

;Αγγλική γλώσσα
* *Blackout* (2008) ως Pretty Woman
* *Spain... on the road Again* (13 επεισόδια, 2008) ως η ίδια
* *Paintball* (2009) ως Claudia
* *Emulsion* (2010) ως Isabella
* *One in the Chamber* (2012) ως Janice Knowles
* *Rob (TV series)* (2012) ως Maggie
* *Full Love* (2013) ως Sophia

## Προσωπική ζωή
Μιλάει ισπανικά, καταλανικά, αγγλικά, σουηδικά, γαλλικά και ιταλικά.

## Παραπομπές


## Εξωτερικοί σύνδεσμοι
* Η Κλάουδια Μπασόλς στο IMDb
* Επίσημη Ιστοσελίδα της Κλάουδια Μπασόλς
* Βιογραφία της Κλάουδια Μπασόλς στο biografias.es 

Κατηγορία:Ισπανοί ηθοποιοί
Βοσνιακό Λαϊκό Κόμμα (Σερβία)

μικρογραφία
Το **Βοσνιακό Λαϊκό κόμμα** (*[[σερβικά]] : Бошњачка народна странка*) είναι μειονοτικό πολιτικό κόμμα της Σερβίας. Ιδρυτής και πρόεδρος του είναι ο Μούγιο Μούκοβιτς.

Με βάση το γεγονός ότι το πολιτικό σκηνικό στο Σαντζάκ, ιδιαίτερα στο πλαίσιο της εθνικής μειονότητας των Βοσνίων, για το μεγαλύτερο μέρος του δεν είναι σε θέση να ανταποκριθεί επαρκώς στις τρέχουσες προκλήσεις και τις ανησυχίες για τη μελλοντική εξέλιξη της κατάστασης στην περιοχή του Σαντζάκ στις 15 Ιανουαρίου 2012 στο Νόβι Παζάρ ιδρύθηκε το Βοσνιακό Λαϊκό κόμμα (BNS).

Στις εκλογές για την Εθνοσυνέλευση της Σερβίας τον Μάιο του 2012 το BNS συμμετείχε με τον συνασπισμό Μετακίνηση της Σερβίας κερδίζοντας μία έδρα, ο πρόεδρος Μούγιο Μούκοβιτς εκλέχτηκε βουλευτής στο Σερβικό κοινοβούλιο. 

## Παραπομπές


Κατηγορία:Πολιτικά κόμματα της Σερβίας
Ορεινός όγκος

Στη γεωλογία το **μασίφ** ή **ορεινός όγκος** είναι ένας τομέας του φλοιού που οροθετείται από γεωλογικά ρήγματα ή λιθοσφαιρικές κάμψεις. Σε ό,τι αφορά στην κίνηση του φλοιού, το μασίφ τείνει να διατηρεί την εσωτερική του δομή καθώς μετατοπίζεται ως σύνολο. Ο όρος χρησιμοποιείται επίσης ως αναφορά σε συστάδα βουνών που σχηματίζονται από μία τέτοια δομή.

Στην ορειβατική και αναρριχητική λογοτεχνία, το μασίφ χρησιμοποιείται συχνά για να υποδηλώσει την κύρια μάζα ενός ατομικού βουνού. Το μασίφ είναι μικρότερη δομική μονάδα του φλοιού από την τεκτονική πλάκα και θεωρείται η τέταρτη μεγαλύτερη ωθητική δύναμη στη γεωμορφολογία

Η λέξη μασίφ είναι Γαλλική,όπου χρησιμοποιείται για να υποδηλώσει μεγάλη μάζα βουνού ή ομάδα συνδεόμενων βουνών που σχηματίζουν ανεξάρτητο τμήμα οροσειράς. Ένα από τα πλέον αξιοσημείωτα παραδείγματα στην Ευρώπη είναι το Μασίφ Σαντράλ της περιοχής Ωβέρνη της Γαλλίας.

Μασίφ δημιουργούνται και κάτω από την επιφάνεια της θάλασσας, όπως υποδεικνύει το Μασίφ Ατλαντίς.

## Παραπομπές σημειώσεις


Κατηγορία:Γεωλογικοί σχηματισμοί
Κατηγορία:Βουνά
Κατηγορία:Γεωμορφολογία